ΑΠΟΦΑΣΗ περί των καθηκόντων και του εσωτερικού κανονισμού του Μονίμου Οργάνου για την Ασφάλεια στα Ανθρακωρυχεία

Έχοντας υπόψη:

τις συστάσεις που υιοθετήθηκαν από τη διάσκεψη επί της ασφαλείας στα ανθρακωρυχεία και τις προτάσεις που υποβλήθηκαν από την Ανωτάτη Αρχή στο αιτιολογικό της τελικής εκθέσεως της διασκέψεώς της, και οι οποίες συνιστούν χρήσιμη βάση για τη βελτίωση της ασφάλειας στα ανθρακωρυχεία,

τις αποφάσεις τους, οι οποίες ελήφθησαν κατά την 36η και 42η σύνοδο του Συμβουλίου στις 6 Σεπτεμβρίου 1956 και στις 9 και 10 Μαΐου 1957, περί συστάσεως του μονίμου Οργάνου για την ασφάλεια στα ανθρακωρυχεία

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΟΙ ΟΠΟΙΟΙ ΣΥΝΗΛΘΑΝ ΣΤΟ ΠΛΑΙΣΙΟ ΤΟΥ ΕΙΔΙΚΟΥ ΣΥΜΒΟΥΛΙΟΥ ΥΠΟΥΡΓΩΝ,

- καθορίζουν τα καθήκοντα του μονίμου αυτού Οργάνου με τον ακόλουθο τρόπο:

1. Το Μόνιμο Όργανο παρακολουθεί την εξέλιξη της ασφαλείας στα ανθρακωρυχεία, συμπεριλαμβανομένης και της εξελίξεως των κανονισμών ασφαλείας, που θεσπίστηκαν από τις δημόσιες αρχές, και συλλέγει τις απαραίτητες πληροφορίες για την πρόοδο και τα πρακτικά αποτελέσματα, τα οποία επετεύχθησαν ιδίως στον τομέα της προλήψεως των ατυχημάτων.

Για να συγκεντρώνει τις απαραίτητες πληροφορίες, το μόνιμο Όργανο απευθύνεται στις ενδιαφερόμενες Κυβερνήσεις.

Το Μόνιμο Όργανο χρησιμοποιεί τις πληροφορίες που διαθέτει και υποβάλλει στις Κυβερνήσεις προτάσεις για τη βελτίωση της ασφαλείας στα ανθρακωρυχεία.

2. Το Μόνιμο Όργανο βοηθά την Ανωτάτη Αρχή στην αναζήτηση μεθόδου για την κατάρτιση συγκρισίμων στατιστικών ως προς τα ατυχήματα.

3. Το Μόνιμο Όργανο μεριμνά για την ταχεία μεταβίβαση στους ενδιαφερομένους κύκλους (ιδίως στις διοικήσεις ορυχείων, οργανώσεις εργοδοτών και εργαζομένων), των καταλλήλων πληροφοριών που συγκεντρώνει.

4. Το Μόνιμο Όργανο πληροφορείται από τις συνεχείς επαφές που έχει με τις κυβερνήσεις, τα μέτρα, που λαμβάνονται για να δοθεί συνέχεια στις προτάσεις, που έγιναν κατά τη διάσκεψη επί της ασφαλείας στα ανθρακωρυχεία, καθώς και στις προτάσεις που διατυπώνει αυτό το ίδιο.

5. Το Μόνιμο Όργανο προτείνει τις μελέτες και έρευνες που θεωρεί ως περισσότερο κατάλληλες για τη βελτίωση της ασφαλείας, και καθορίζει τον προσφορώτερο τρόπο για την πραγματοποίησή τους.

6. Το Μόνιμο Όργανο διευκολύνει την ανταλλαγή πληροφοριών και εμπειριών μεταξύ των ατόμων, τα οποία είναι επιφορτισμένα με την ασφάλεια και προτείνει τα κατάλληλα μέτρα για το σκοπό αυτό (παραδείγματος χάριν, οργάνωση διαμονών για σπουδές, δημιουργία υπηρεσιών τεκμηριώσεως).

7. Το Μόνιμο Όργανο προτείνει χρήσιμα μέτρα για την πραγματοποίηση των αναγκαίων επαφών μεταξύ των υπηρεσιών διασώσεως των χωρών της Κοινότητος.

8. Το Μόνιμο Όργανο απευθύνει κάθε έτος στις Κυβερνήσεις, οι οποίες συνέρχονται στο πλαίσιο του Συμβουλίου, και στην Ανωτάτη Αρχή, έκθεση περί της δραστηριότητός του και περί της εξελίξεως της ασφαλείας στα ανθρακωρυχεία των διαφόρων κρατών μελών. Με την ευκαιρία αυτή, προβαίνει ιδίως σε μελέτη των στατιστικών που έχουν καταρτισθεί στο θέμα των ατυχημάτων και των συμβάντων στα ανθρακωρυχεία:

- αποφασίζουν, για το Όργανο αυτό, τον εσωτερικό κανονισμό που αναφέρεται στο παράρτημα της αποφάσεως αυτής,

- διετύπωσαν την ευχή να εξασφαλίσει η Ανωτάτη Αρχή την έναρξη των εργασιών του Οργάνου αυτού το ταχύτερο δυνατό.

Η απόφαση αυτή υιοθετήθηκε κατά την 44η σύνοδο του Συμβουλίου, η οποία έλαβε χώρα στις 9 Ιουλίου 1957.

Για το Συμβούλιο

Ο Πρόεδρος

J. REY

ΠΑΡΑΡΤΗΜΑ

ΕΣΩΤΕΡΙΚΟΣ ΚΑΝΟΝΙΣΜΟΣ

του μονίμου Οργάνου για την Ασφάλεια στα Ανθρακωρυχεία

Προεδρία

ρθρο 1

Η Προεδρία του «μονίμου Οργάνου για την ασφάλεια στα ανθρακωρυχεία» ασκείται από ένα μέλος της Ανωτάτης Αρχής της Ευρωπαϊκής Κοινότητος νθρακος και Χάλυβος.

ρθρο 2

Ο Πρόεδρος διευθύνει τις εργασίες του μονίμου Οργάνου σύμφωνα με τις διατάξεις αυτού του εσωτερικού κανονισμού.

Σύνθεση

ρθρο 3

Το μόνιμο Όργανο απαρτίζεται από 24 μέλη, που ορίζονται από τις Κυβερνήσεις, δηλαδή τέσσερα ανά χώρα, στα οποία περιλαμβάνονται δύο εκπρόσωποι από κάθε εθνική Κυβέρνηση και ένας εκπρόσωπος των εργοδοτών και των εργαζομένων αντιστοίχως.

Κάθε Κυβέρνηση κοινοποιεί γραπτώς στον Πρόεδρο τον ονομαστικό κατάλογο των μελών που ορίζονται απ’ αυτή.

Γνωστοποιεί στον Πρόεδρο τις τροποποιήσεις του καταλόγου αυτού.

Κάθε Κυβέρνηση δύναται να ορίζει έναν ή δύο συμβούλους, ενόψει οποιασδήποτε συνεδριάσεως του μονίμου Οργάνου, τα ονόματα των οποίων, ανακοινώνει στον Πρόεδρο.

Συμμετοχή της Διεθνούς Οργανώσεως Εργασίας

ρθρο 4

Στις εργασίες του μονίμου Οργάνου καλούνται να συμμετέχουν με συμβουλευτική αρμοδιότητα αντιπρόσωποι της Διεθνούς Οργανώσεως Εργασίας.

Συμμετοχή του Ηνωμένου Βασιλείου

ρθρο 5

Εκπρόσωποι που ορίζονται από την Κυβέρνηση του Ηνωμένου Βασιλείου δύνανται να συμμετέχουν στις εργασίες του μονίμου Οργάνου, ως παρατηρητές.

Οργάνωση

Α. ΕΠΙΤΡΟΠΗ ΠΕΡΙΟΡΙΣΜΕΝΗΣ ΣΥΝΘΕΣΕΩΣ

ρθρο 6

Ιδρύεται Επιτροπή περιορισμένης συνθέσεως η οποία αποτελείται από αντιπροσώπους των Κυβερνήσεων στο πλαίσιο του μονίμου Οργάνου.

ρθρο 7

Ο Πρόεδρος του μονίμου Οργάνου ασκεί την προεδρία της Επιτροπής περιορισμένης συνθέσεως.

ρθρο 8

Η Επιτροπή περιορισμένης συνθέσεως έχει ως αποστολή την εξασφάλιση μιας μόνιμης σχέσεως, αφενός μεταξύ των Κυβερνήσεων των κρατών μελών και αφετέρου μεταξύ των τελευταίων αυτών και του μονίμου Οργάνου, με σκοπό ιδίως, την ανταλλαγή χρήσιμων πληροφοριών. Μεριμνά για την προπαρασκευή των εργασιών του μονίμου Οργάνου.

ρθρο 9

Ο Πρόεδρος συγκαλεί την Επιτροπή περιορισμένης συνθέσεως.

Ο Πρόεδρος οφείλει να συγκαλεί οπωσδήποτε την τελευταία, όταν το ζητούν οι αντιπρόσωποι τριών τουλάχιστον Κυβερνήσεων.

Β. ΟΜΑΔΕΣ ΕΡΓΑΣΙΑΣ

ρθρο 10

Το μόνιμο Όργανο ή η Επιτροπή περιορισμένης συνθέσεως, είναι δυνατόν να συγκροτεί ομάδες εργασίας, που αποτελούνται από εμπειρογνώμονες, για την εξέταση ορισμένων θεμάτων τεχνικής φύσεως.

ρθρο 11

Οι ομάδες εργασίες καθορίζουν οι ίδιες τον τρόπο εργασίας τους.

άρθρο 12

Η Επιτροπή περιορισμένης συνθέσεως, λαμβάνει γνώση των αποτελεσμάτων των εργασιών των ομάδων εργασίας, τα οποία υποβάλλονται με μορφή εκθέσεων.

Τα υποβάλλει στο μόνιμο Όργανο συνοδευόμενα από τις απόψεις των μελών της.

Σε περίπτωση διαφωνιών εντός των ομάδων εργασίας, γίνεται μνεία των απόψεων και των ονομάτων των εμπειρογνωμόνων, οι οποίοι διεφώνησαν.

Γραμματεία

ρθρο 13

Η Ανωτάτη Αρχή εξασφαλίζει τη γραμματεία του μονίμου Οργάνου, της Επιτροπής περιορισμένης συνθέσεως και των ομάδων εργασίας.

Η γραμματεία διευθύνεται από έναν υπάλληλο της Ανωτάτης Αρχής, ο οποίος ορίζεται ως γραμματεύς.

Όλα τα έγγραφα συντάσσονται στις τέσσερις επίσημες γλώσσες της Κοινότητος.

Λειτουργία

ρθρο 14

Ο Πρόεδρος καθορίζει το σχέδιο της ημερησίας διατάξεως ως και την ημερομηνία των συνεδριάσεων αφού συμβουλευθεί τα μέλη της Επιτροπής περιορισμένης συνθέσεως.

ρθρο 15

Κατόπιν αιτήσεώς τους, ο Πρόεδρος δίδει το λόγο στα μέλη του μονίμου Οργάνου, στους εκπροσώπους της Διεθνούς Οργανώσεως Εργασίας, καθώς και στους παρατηρητές του Ηνωμένου Βασιλείου.

Ο Πρόεδρος δύναται να δίδει το λόγο στους συμβούλους.

ρθρο 16

Τα μέλη της Ανωτάτης Αρχής δικαιούνται να μετέχουν στις συνεδριάσεις του μονίμου Οργάνου και της Επιτροπής περιορισμένης συνθέσεως και να λαμβάνουν το λόγο.

Ο Πρόεδρος δύναται να συνοδεύεται από συμβούλους. Δύναται να δίδει το λόγο στους συμβούλους αυτούς.

ρθρο 17

Όταν το μόνιμο Όργανο ή η Επιτροπή περιορισμένης συνθέσεως, κρίνουν σκόπιμη τη συλλογή πληροφοριών επί των διαφόρων τομέων ασφαλείας στα ορυχεία, υποβάλλει σχετικές αιτήσεις στις Κυβερνήσεις των κρατών μελών.

ρθρο 18

Για να είναι έγκυρες οι αποφάσεις, πρέπει να παρευρίσκονται τουλάχιστον δέκα έξη μέλη. Οι αποφάσεις λαμβάνονται με πλειοψηφία των παρόντων μελών.

Εντούτοις οι προτάσεις του μονίμου Οργάνου, που γίνονται σύμφωνα με την παράγραφο 1, εδάφιο 3, των καθηκόντων, εγκρίνονται από τα δύο τρίτα των παρόντων μελών, δεδομένου ότι οι προτάσεις αυτές πρέπει να συγκεντρώνουν τουλάχιστον δέκα τρεις ψήφους.

Κατόπιν αιτήσεως των ενδιαφερομένων μελών, οι διαφορετικές απόψεις γνωστοποιούνται στις Κυβερνήσεις.